Euroopa Liidu Teataja L 337 , 12/12/1998 Lk 0020 - 0023



Komisjoni määrus (EÜ) nr 2686/98, 11. detsember 1998, millega muudetakse I ja II lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 2560/98, [2] eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; flumetriin tuleks lisada määruse (EMÜ) nr 2377/90 I lisasse; oleüüloleaat, kaltsiumglükoheptonaat, kaltsiumglükonoglükoheptonaat, kaltsiumglükonolaktaat, kaltsiumglutamaat, nikkelglükonaat, nikkelsulfaat, naatriumhüpofosfit, batsitratsiin, bronopol, tsetostearüülalkohol, menadioon, fütomenadioon, 2-pürrolidoon, naatriumtsetostearüülsulfaat, villarasvaalkoholid, lespedeza capitata, majoranae herba, medicago sativa extractum, sinapis nigrae semen ja flumetriin tuleks lisada määruse (EMÜ) nr 2377/90 II lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I ja II lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. detsember 1998 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 320, 28.11.1998, lk 28. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt: 2. Antiparasiitikumid 2.2. Ektoparasiitide vastased ained 2.2.3. Püretroidid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Flumetriin | Flumetriin (trans-Z isomeeride summa) | Veised | 10 μg/kg | Lihaskude | | 150 μg/kg | Rasvkude | | 20 μg/kg | Maks | | 10 μg/kg | Neer | | 30 μg/kg | Piim" | | B. Määruse (EMÜ) nr 2377/90 II lisa muudetakse järgmiselt: 1. Anorgaanilised kemikaalid "Farmakoloogilised toimeained | Loomaliigid | Muud sätted | Kaltsiumglükoheptonaat | Kõik toiduloomade liigid | | Kaltsiumglükonoglükoheptonaat | Kõik toiduloomade liigid | | Kaltsiumglükonolaktaat | Kõik toiduloomade liigid | | Kaltsiumglutamaat | Kõik toiduloomade liigid | | Nikkelglükonaat | Kõik toiduloomade liigid | | Nikkelsulfaat | Kõik toiduloomade liigid | | Naatriumhüpofosfit | Kõik toiduloomade liigid" | | 2. Orgaanilised ühendid "Farmakoloogilised toimeained | Loomaliigid | Muud sätted | 2-pürrolidoon | Kõik toiduloomade liigid | Parenteraalsetes annustes kuni 40 mg/kg kehamassi kohta | Batsitratsiin | Veised | Intramammaarseks kasutuseks üksnes lakteerivate lehmade puhul ja kõikide kudede puhul, v.a piim | Bronopol | Lõhelased | Kasutamiseks üksnes viljastatud kalamarja puhul | Tsetostearüülalkohol | Kõik toiduloomade liigid | | Flumetriin | Mesilased | | Menadioon | Kõik toiduloomade liigid | | Oleüüloleaat | Kõik toiduloomade liigid | Üksnes paikseks kasutuseks | Fütomenadioon | Kõik toiduloomade liigid | | Naatriumtsetostearüülsulfaat | Kõik toiduloomade liigid | Üksnes paikseks kasutuseks | Villarasvaalkoholid | Kõik toiduloomade liigid | Üksnes paikseks kasutuseks" | 6. Taimse päritoluga ained "Farmakoloogilised toimeained | Loomaliigid | Muud sätted | Lezpedeza capitata | Kõik toiduloomade liigid | | Majoranae herba | Kõik toiduloomade liigid | | Medicago sativa extractum | Kõik toiduloomade liigid | Üksnes paikseks kasutuseks | Sinapis nigrae semen | Kõik toiduloomade liigid" | | --------------------------------------------------